19.   ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ Αριθ. 11223 της 16 Φεβρ./10 Μαρτ.  1981 (ΦΕΚ Β΄ 136) Περί κανονισμού κοστολογήσεως των, υπό του Κεντρικού Εργοταξίου ΤΕΔΚ και των Νομ/κών Ταμείων, διενεργουμένων επισκευών μηχανημάτων και κατασκευών ή επισκευών εξαρτημάτων και αντ/κών. Έχοντας υπόψη: 1.Τις διατάξεις: α)Του άρθρ. 9 παρ. 4 και 10 του Ν.Δ. 18/68 «περί καταργήσεως του Κρατικού Οργανισμού Μηχανημάτων Δημοσίων Έργων και ρυθμίσεως των εξ αυτής προκυπτόντων θεμάτων». β)Της παρ. 5 του άρθρ. 3 της 119144/4.12.68 γενικής αποφάσεως του Υπουργείου «περί τρόπου λειτουργίας, συντηρήσεως, επισκευών, διαθέσεως των καταβλητέων μισθωμάτων των μηχανημάτων των Νομ/κών Ταμείων και του τρόπου διενεργείας των δαπανών του μηχανικού εξοπλισμού αυτών». γ)Την 24534/2148/30.3.76 απόφαση του Υπουργείου «περί κανονισμού κοστολογήσεως των, υπό του Κεντρικού Εργοταξίου ΤΕΔ και των Νομ/κών Ταμείων, διενεργουμένων επισκευών μηχ/των και κατασκευών ή επισκευών εξαρτημάτων και ανταλλακτικών». δ)Της 86301/24.10.74 αποφάσεως του Υπουργείου «περί τρόπου διοικήσεως και διαχειρίσεως του μηχανικού εξοπλισμού του Υπουργείου Εσωτερικών», ως αυτή τροποποιήθηκε με τις 28150/13.4.77 και 45397/26.6.78 όμοιες. 2.Την ανάγκη καταρτίσεως νέου, συγχρονισμένου κανονισμού κοστολογήσεως, που να ανταποκρίνεται πλήρως, προς τα σημερινά δεδομένα, για τις επισκευές των μηχανημάτων. 3.Τη 40090/28.5.80 κοινή απόφαση Πρωθυπουργού και Υπουργού Εσωτερικών «περί μεταβιβάσεως αρμοδιοτήτων εις τον Υφυπουργόν Εσωτερικών (ΦΕΚ 527/11.6.80 τ.Β΄), αποφασίζουμε: 1.Καθορίζουμε νέο ενιαίο τρόπο κοστολογήσεως των, υπό του Κεντρικού Εργοταξίου ΤΕΔΚ και των Νομ/κών Ταμείων, διενεργουμένων κάθε μορφής επισκευών μηχ/των και κατασκευών ή επισκευών εξαρτημάτων και αντ/κών, ο οποίος έχει ως εξής: Σελ. 90,784 Τεύχος 751-Σελ. 24 Οι κοστολογήσεις θα διενεργούνται αναλογιστικά με βάση τον τύπο Κ=2Ε+1, 2Υ+1, 1Δ+Ο+Μ, όπου: Κ=Συνολικό κόστος της επισκευής ή κατασκευής. Ε=Δαπάνη ωρομισθίων προσωπικού, που αντιστοιχούν στις πραγματικές καταναλισκόμενες ώρες εργασίας, για την επισκευή ή κατασκευή. Η δαπάνη αυτή υπολογίζεται προσαυξημένη κατά 100% (2Ε) για την κάλυψη των επιβαρύνσεων που προέρχονται, τόσο εκ των δώρων εορτών Χριστουγέννων και Πάσχα, του επιδόματος αδείας, των ημερομισθίων κανονικής αδείας και αδειών συνεπεία ασθενείας των κρατήσεων για τρίτους και εισφορών, όσο δε και εκ των άλλων γενικών εξόδων, συμπεριλαμβανομένης και της χρήσεως εργαλειομηχανών. Υ=Αξία εξαρτημάτων, αντ/κών και υλικών τα οποία διατίθενται, για την επισκευή ή κατασκευή. Η δαπάνη αυτή υπολογίζεται προσαυξημένη κατά 20% (1,2Υ), για την κάλυψη των γενικών εξόδων λειτουργίας του συνεργείου και άλλων ειδικών επιβαρύνσεων. Αν τα χρησιμοποιούμενα είδη εξάγονται από την αποθήκη, η αξία των θα υπολογισθεί με βάση την τελευταία τιμή εισαγωγής των. Αν αυτά προμηθεύτηκαν απευθείας από το εμπόριο η αξία των θα υπολογισθεί με βάση τα σχετικά τιμολόγια αγοράς των. Η αξία αυτών που αντικαθίστανται, αχρήστων ή και ενδεχόμενα ευχρήστων αντ/κών, υλικών κλπ. δεν θα αφαιρείται από τη δαπάνη επισκευής. Τα συνεργεία των Νομ/κών Ταμείων θα υπολογίζουν, για κάλυψη γενικών εξόδων των και ειδικών επιβαρύνσεων, ποσοστό 20% επάνω στην αξία των αντ/κών και υλικών που προμηθεύονται από το Κεντρικό Εργοτάξιο και προορίζονται για την επισκευή μηχανημάτων άλλου Νομ/κού Ταμείου. Δ=Δαπάνη εργασιών, σε συνεργεία τρίτων. Η δαπάνη αυτή υπολογίζεται προσαυξημένη κατά ποσοστό 10% (1,1 Δ), για την κάλυψη ειδικών επιβαρύνσεων (απασχόληση επιτροπών προμηθειών κ.λπ.). Ο=Δαπάνη οδοιπορικών εξόδων και εκτός έδρας αποζημίωση προσωπικού, που πήγε στον τόπο επισκευής ή κατασκευής. Μ=Δαπάνη μεταφορών ή όμοια από την διάθεση μεταφορικών μέσων μηχανημάτων, υπολογιζομένη με βάση το ισχύον τιμολόγιο τελών χρήσεως μηχ/των Νομ/κών Ταμείων, ως και δαπάνη μεταφορών που έγιναν από τρίτους, υπολογιζομένη με βάση τα τέλη που καταβλήθηκαν σ’ αυτούς. Κρατικός Οργανισμός Μηχανημάτων Δημοσίων Έργων 23.Α.β.19 2.Η τιμή των ωρομισθίων με βάση τα οποία θα υπολογίζεται, κατά τα προαναφερόμενα η δαπάνη του απασχολουμένου προσωπικού, για την επισκευή ή κατασκευή, καθορίζεται ως κατωτέρω: α)Αρχιτέκτονες 1ου και 2ου μισθ/κού κλιμακ. σε  δρχ.              122 β)Τεχνίτες 1ου μισθ/κού κλιμακίου σε δρχ.     109 γ)Τεχνίτες 2ου και 3ου μισθ/κού κλιμακίου σε δρχ. 91 δ)Τεχνίτες 4ου και 5ου μισθ/κού κλιμακίου σε δρχ. 81 ε)Μαθητευόμενοι, ανειδίκευτοι εργάτες και φύλακες σε δρχ. 90 ς)Αδειούχοι πρακτικοί μηχανικοί Α, Β, Γ  τάξεως σε δρχ.              184 ζ)Χειριστές μηχ/των σε δρχ.              126 η)Αδειούχοι ηλεκτροτεχνίτες σε δρχ.              124 θ)Αδειούχοι ηλεκτροσυγκολλητές σε δρχ.       112 ι)Οδηγοί αυτ/των σε δρχ. 98 3.Οι, κατά τα ανωτέρω οριζόμενα, καταρτιζόμενες κοστολογήσεις έργων θα γίνονται με τη συμπλήρωση ειδικού εντύπου (δελτίου κοστολογήσεως έργου), όπως το συνημμένο σχέδιο, στην απόφαση αυτή. 4.Οι εργασίες επισκευών ή κατασκευών, που έγιναν και δεν καταρτίσθηκε το κοστολόγιό των που συνεχίζονται ή που πρόκειται να αρχίσουν τώρα πριν από την ισχύ της αποφάσεως αυτής, θα κοστολογηθούν με βάση τον υπάρχοντα κανονισμό κοστολογήσεως έργων και αν ακόμη οι εργασίες αυτές αποπερατωθούν, μετά την έναρξη της ισχύος της αποφάσεως αυτής. 5.Με την απόφαση αυτή, της οποίας η ισχύς αρχίζει μετά δέκα ημέρες από της δημοσιεύσεώς της στην Εφημερίδα της Κυβερνήσεως καταργείται κάθε προηγούμενη απόφασή μας, με την οποία έχουν καθορισθεί κανονισμοί κοστολογήσεως έργων επισκευών μηχανημάτων ή κατασκευών. 